Çiğdem Batur
Çiğdem Batur — 1982-yil 13-iyulda Turkiyaning Düzce viloyatida tavallud topgan. Aktrisa, rejissor va dublyaj ustasi. Gazi Universitetining aloqa fakultetida xalqaro munosabatlar boʻlimini tamomlagach, 2000—2004-yillarda universitetga qarashli teatrda rol oʼynash bilan faoliyatini boshlagan. 2006-yilda „Kumush“ nomli serialda Songül Öden, Kıvanç Tatlıtuğ, Ekrem Bora, Güngör Bayrak, Laçin Ceylan, Tarık Ünlüoğlu kabi mashhur kino yulduzlari bilan birgalikda rol oʼynagan. 2007-yilda efirga uzatilgan „Voz kech koʼnglim“ nomli serialda Murat Han ve Bulut Aras bilan birgalikda bosh rolni ijro etgan. 2009-yilda Turkiyada mobil internet reklamasida ishtirok etgan. 2010-yildan keyin Necati Şaşmaz tomonidan suratga olingan „Qashqirlar makoni“ nomli serialda Çiğdem Batur, „Savcı Leyla“ rollarini ijro etgan. Manisa Kulis Xabarlariga koʼra, Gökhan Keser Çiğdem Baturning sevgilisi boʼlganligi va Batur bu munosabatni yakunlaganligi haqida aytib oʼtilgan. Lekin, aktrisa oʼzining shaxsiy hayoti haqida hech qayerda oshkor qilishni yoqtirmaydi.